પરંતુ આ પ્રોજેક્ટથી સર્જાયેલી અવ્યવસ્થાને દૂર કરવાનો કોઈ પ્રયાસ કરાતો નથી. નરોડા હાઈવેને પીરાણા રોડ સાથે જોડનારો આ ફલાય ઓવરબ્રિજના પ્રોજેક્ટથી મહિનાઓ સુધી ટ્રાફિક વ્યવસ્થા પ્રભાવિત થઈ હતી. નારોલનો બીઆરટીએસ કોરિડોર અસ્તવ્યસ્ત થઈ જવાથી ઉતારુઓ ત્રાસી ઊઠ્યા હતા. પરંતુ આજે પણ તંત્રની ઉપેક્ષાના કારણે સેન્ટ્રલ વર્જનું નામોનિશાન રહ્યું નથી. ટ્રાફિકની અવરજવરથી વ્યસ્ત નારોલ સર્કલમાં સેન્ટ્રલ વર્જ ઉખાડી લેવાઈ હોવાથી છાશવારે નાના મોટા અકસ્માત સર્જાય છે. આ તો ઠીક રોડ પર ફેલાયેલી માટી પણ વાહનચાલકોની મુશ્કેલીમાં વધારો કરે છે. તંત્રના કોઈપણ મહત્ત્વાકાંક્ષી પ્રોજેક્ટની ધામધૂમમાં સામાન્ય મેન્ટેનન્સનાં કામને સત્તાવાળાઓ સિફતપૂર્વક નજર અંદાજ કરે છે તેનું વધુ એક ઉદાહરણ નારોલ સર્કલ ફલાય ઓવર પ્રોજેક્ટ છે.